CELEX: 32021D0779
Language: ro
Date: 2021-05-10 00:00:00
Title: Decizia (UE) 2021/779 a Consiliului din 10 mai 2021 privind poziția care urmează să fie adoptată în numele Uniunii Europene în cadrul Comitetului pentru comerț al Acordului commercial dintre Uniunea Europeană și statele membre ale acesteia, pe de o parte, și Columbia, Peru și Ecuador, pe de altă parte, în ceea ce privește modificarea Deciziilor nr. 1/2014, nr. 2/2014, nr. 3/2014, nr. 4/2014 și nr. 5/2014 ale Comitetului pentru comerț pentru a ține seama de aderarea Ecuadorului la acordul comercial și pentru a actualiza listele arbitrilor și experților în materie de comerț și dezvoltare durabilă

12.5.2021   
               
               
                  RO
               
               
                  Jurnalul Oficial al Uniunii Europene
               
               
                  L 167/43
               
            
         DECIZIA (UE) 2021/779 A CONSILIULUI
         din 10 mai 2021
         privind poziția care urmează să fie adoptată în numele Uniunii Europene în cadrul Comitetului pentru comerț al Acordului commercial dintre Uniunea Europeană și statele membre ale acesteia, pe de o parte, și Columbia, Peru și Ecuador, pe de altă parte, în ceea ce privește modificarea Deciziilor nr. 1/2014, nr. 2/2014, nr. 3/2014, nr. 4/2014 și nr. 5/2014 ale Comitetului pentru comerț pentru a ține seama de aderarea Ecuadorului la acordul comercial și pentru a actualiza listele arbitrilor și experților în materie de comerț și dezvoltare durabilă
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul comercial dintre Uniunea Europeană și statele membre ale acesteia, pe de o parte, și Columbia și Peru, pe de altă parte (denumit în continuare „acordul comercial”), a fost semnat la Bruxelles la 26 iunie 2012. În conformitate cu Decizia 2012/735/UE a Consiliului (1), acordul comercial se aplică, cu titlu provizoriu, între Uniune și statele membre ale acesteia și Peru, de la 1 martie 2013, și Columbia, de la 1 august 2013.
                  
               
                     (2)
                  
                  
                     Acordul comercial a fost modificat prin Protocolul de aderare la Acordul comercial dintre Uniunea Europeană și statele membre ale acesteia, pe de o parte, și Columbia și Peru, pe de altă parte, pentru a ține seama de aderarea Ecuadorului (2), semnat la Bruxelles la 11 noiembrie 2016. În conformitate cu Decizia (UE) 2016/2369 a Consiliului (3), acordul comercial se aplică, cu titlu provizoriu, între Uniune și statele membre ale acesteia și Ecuador de la 1 ianuarie 2017.
                  
               
                     (3)
                  
                  
                     În conformitate cu articolul 13 alineatul (2) litera (g) punctul (vi) din acordul comercial, Comitetul pentru comerț poate să progreseze către îndeplinirea obiectivelor acordului comercial prin modificarea, astfel cum se prevede în acordul comercial, a altor dispoziții care fac obiectul modificării de către Comitetul pentru comerț, în conformitate cu o dispoziție explicită a acordului comercial.
                  
               
                     (4)
                  
                  
                     În temeiul articolului 13 alineatul (5) din acordul comercial, în exercitarea oricăreia dintre funcțiile prevăzute la articolul 13, Comitetul pentru comerț poate adopta orice decizie, astfel cum se prevede în acordul comercial.
                  
               
                     (5)
                  
                  
                     Comitetul pentru comerț are să adopte, prin procedură scrisă, o decizie de modificare a Deciziilor sale nr. 1/2014, nr. 2/2014, nr. 3/2014, nr. 4/2014 și nr. 5/2014.
                  
               
                     (6)
                  
                  
                     Este oportun să se stabilească poziția care urmează să fie adoptată, în numele Uniunii, în cadrul Comitetului pentru comerț, întrucât decizia va fi obligatorie pentru Uniune.
                  
               
                     (7)
                  
                  
                     Decizia nr. 1/2014 a Comitetului pentru comerț prevede adoptarea regulamentului său de procedură în temeiul articolului 13 alineatul (1) litera (j) din acordul comercial.
                  
               
                     (8)
                  
                  
                     Decizia nr. 2/2014 a Comitetului pentru comerț prevede adoptarea regulamentului de procedură și a codului de conduită pentru arbitri în temeiul articolului 13 alineatul (1) litera (h) și al articolului 315 din acordul comercial.
                  
               
                     (9)
                  
                  
                     Decizia nr. 3/2014 a Comitetului pentru comerț prevede stabilirea listelor de arbitri în temeiul articolului 304 alineatele (1) și (4) din acordul comercial.
                  
               
                     (10)
                  
                  
                     Decizia nr. 4/2014 a Comitetului pentru comerț prevede adoptarea regulamentului de procedură al Grupului de experți în domeniul comerțului și al dezvoltării durabile, în temeiul articolului 284 alineatul (6) din acordul comercial.
                  
               
                     (11)
                  
                  
                     Decizia nr. 5/2014 a Comitetului pentru comerț prevede constituirea unui grup de experți cu privire la aspectele reglementate de titlul „Comerț și dezvoltare durabilă”, în temeiul articolului 284 alineatul (3) din acordul comercial.
                  
               
                     (12)
                  
                  
                     Pentru a se ține seama de aderarea Ecuadorului la acordul comercial și de necesitatea de a actualiza listele arbitrilor și experților în domeniul comerțului și al dezvoltării durabile, Deciziile nr. 1/2014, nr. 2/2014, nr. 3/2014, nr. 4/2014 și nr. 5/2014 ale Comitetului pentru comerț ar trebui să fie modificate în mod corespunzător,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată, în numele Uniunii, în cadrul Comitetului pentru comerț al Acordului comercial dintre Uniunea Europeană și statele membre ale acesteia, pe de o parte, și Columbia, Peru și Ecuador, pe de altă parte, în ceea ce privește modificarea Deciziilor nr. 1/2014, nr. 2/2014, nr. 3/2014, nr. 4/2014 și nr. 5/2014 ale Comitetului pentru comerț se bazează pe proiectul de decizie a Comitetului pentru comerț (4).
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 10 mai 2021.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  Decizia 2012/735/UE a Consiliului din 31 mai 2012 privind semnarea, în numele Uniunii, și aplicarea cu titlu provizoriu a Acordului comercial între Uniunea Europeană și statele membre ale acesteia, pe de o parte, și Columbia și Peru, pe de altă parte (JO L 354, 21.12.2012, p. 1).
         
            (2)  JO L 356, 24.12.2016, p. 3.
         
            (3)  Decizia (UE) 2016/2369 a Consiliului din 11 noiembrie 2016 privind semnarea, în numele Uniunii, și aplicarea provizorie a Protocolului de aderare la Acordul comercial dintre Uniunea Europeană și statele membre ale acesteia, pe de o parte, și Columbia și Peru, pe de altă parte, pentru a se ține seama de aderarea Ecuadorului (JO L 356, 24.12.2016, p. 1).
         
            (4)  A se vedea documentul ST 7767/21 la adresa de internethttp://register.consilium.europa.eu.